# Prilog B – Kriteriji izuzeća primjenjivi za poduzeća koja se prijavljuju na Javni poziv u okviru projekta INVESTINFISH (šifra 10042901), financiranog u sklopu programa INTERREG IT\_HR 2014-2020

1. Kandidati ili ponuđači bit će isključeni iz sudjelovanja na Javnom pozivu ako:
2. *se nalaze u stečajnom postupku ili postupku likvidacije, ako njihovim poslovima upravljaju sudovi, ako su sklopili dogovor s vjerovnicima, ako su obustavili poslovne aktivnosti, ako se nalaze u postupku vezanom uz ta pitanja ili su u sličnoj situaciji koja je rezultat sličnog postupka predviđenog državnim zakonodavstvom ili propisima;*
3. *su oni ili osobe ovlaštene za zastupanje, odlučivanje ili kontrolu nad njima osuđeni za kažnjivo djelo vezano za njihovo profesionalno ponašanje na temelju pravomoćne odluke nadležnog tijela države članice;*
4. *su okrivljeni da su u profesionalnom postupanju počinili tešku pogrešku dokazanu svim sredstvima koja su javni naručitelji mogli opravdati, uključujući i odlukama EIB-a i međunarodnih organizacija*
5. *nisu ispunili obveze koje se odnose na plaćanje doprinosa s osnove socijalnog osiguranja ili plaćanje poreza u skladu s propisima zemlje u kojoj imaju poslovni nastan, ili s onima u zemlji javnog naručitelja ili onima u zemlji u kojoj se ugovor treba izvršiti;*
6. *su oni ili osobe ovlaštene za zastupanje, odlučivanje ili kontrolu nad njima pravomoćnom presudom osuđeni za prijevaru, korupciju, sudjelovanje u kriminalnim organizacijama, pranje novca ili bilo koju drugu nezakonitu djelatnost koja šteti financijskim interesima Unije;*
7. *se na njih primjenjuje administrativna kazna iz sljedećeg članka 2.*

*Razlozi za isključenje koji se primjenjuju na sklapanje ugovora:*

1. Ugovor se ne dodjeljuje kandidatima ili ponuđačima koji su tijekom postupka nabave za taj ugovor:
2. u sukobu interesa;
3. krivi za lažno predstavljanje prilikom dostavljanja informacija koje je javni naručitelj postavio kao uvjet za sudjelovanje u postupku javne nabave ili su te informacije uskratili;
4. u jednoj od situacija za isključenje iz postupka nabave iz članka 1.